Concello de Lugo | O Concello de Lugo presenta o proxecto para rehabilitar a Ponte Romana\nO Concello de Lugo presenta o proxecto para rehabilitar a Ponte Romana\nO proxecto prevé que convivan o tráfico de peóns e de vehículos con destino ó barrio da Ponte para os veciños da zona\nVaise retirar a estrutura metálica, dase solución ás canalizacións de servizos e poñerase iluminación ornamental\nO Ministerio de Fomento financiará esta actuación con fondos do 1% cultural\nO Alcalde de Lugo, José López Orozco, presentou hoxe o proxecto de rehabilitación da Ponte romana, nun acto no que estivo acompañado polo Concelleiro de Infraestruturas, José Piñeiro, e por Manuel Durán, o Xerente da empresa E.I.C. Durán que elaborou o proxecto.\nO Alcalde destacou que o proxecto feito polo Concello “vaise presentar ó 1% cultural, tal e como pediu o Ministro de Fomento, José Blanco, que comprometeu financiar os traballos cando visitou as obras de construcción da nova Ponte sobre o río Miño”.\nLópez Orozco explicou que este é un proxecto “no que viñan traballando os servizos técnicos do Concello e que agora recibe o pulo definitivo porque imos ter financiación para levalo a cabo”. Neste sentido, sinalou que “agora é o momento porque o 24 de xuño teremos solucionado o paso de vehículos pola nova Ponte do Miño, que está a piques de rematar o Ministerio de Fomento, e os veciños tamén poden ir ó barrio de San Lázaro pola pasarela peonil deixando os coches no novo aparcamento do Estadio”.\nPara o Alcalde ésta “é unha obra moi importante para a cidade, porque supón a recuperación dunha Ponte de orixe romana, sobre a que tamén se traballou na Idade Media, no século XIX e a medidados do XX” e dixo que esta actuación “vainos permitir que poidamos recuperar unha parte da nosa historia, xa que pretendemos que quede claramento exposto o que é orixinal e o que é rehabilitación”.\nPola súa parte, Manuel Durán explicou que se vai retirar a estrutura metálica existente na Ponte romana”. Respecto ó tránsito de vehículos, indicou que “haberá tráfico mixto, poderán pasar por ela os peóns e limitarase a circulación de vehículos que será só con dirección ó barrio da Ponte para os residentes na marxe dereita do Miño”. Actualmente, calcúlase que circulan pola Ponte romana orredor de 16.000 vehículos ó día.\nNa súa opinión, “a apertura da nova Ponte sobre o río Miño é unha oportunidade histórica que vai permitir este cambio de utilidade da Ponte romana”, da que dixo que “non ten ningún dano estrutural nin agotamento”. Nas labores de rehabilitación empregaránse materiais da zona como pizarra e granito.\nO proxecto prevé a iluminación ornamental da Ponte e o alumeado público instalarase sen poñer báculos ou farolas, xa que está previsto poñelo na rasante. En cando os servizos de telefonía, auga e de media tensión daraselles solución con canalizacións no recheo da Ponte, e tamén se deixarán canalizacións de reserva para o futuro.\nAs obras comprenden o desmontado das beirarrúas e barandillas metálicas, a demolición dos actuais pavimentos asfálticos da calzada da Ponte e os seus accesos máis próximos. Vaise recuperar a súa imaxe anterior ó ensanche, así como o perfil alomado, para satisfacer necesidades topográficas, de estabilidade estrutural dos arcos 6 e 7, unha deficiencia que xa puxera de manifesto Ferro Caaveiro no século XVIII, e para soterrar as infraestruturas que teñen que pasar pola Ponte, eliminándoas da parte exterior da fábrica. Tamén se van reparar os danos da cimentación detectados e limparanse os paramentos. Dotarase á calzada dun novo pavimento e construiranse os pretís con mampostería. A obra rematará coa iluminación rasante da calzada con luminarias aloxadas no pretil, e a dos paramentos dos arcos a ambos os lados da ponte, para un mellor ornato nocturno.\nO custe aproximado das obras será duns 900.000 euros e o prazo estimado, de seis meses.


PAe - XI Sesión Anual Aberta da AEPD\nA Axencia Española de Protección de Datos (AEPD) celebrará, o próximo 25 de xuño, o seu XI Sesión Anual Aberta. Esta edición renova completamente o seu formato, dando cabida a relatores tanto da AEPD como de entidades públicas e privadas e desenvolvéndose en tres foros paralelos nos que se abordarán diversos aspectos relacionados coa aplicación do Regulamento Xeral de Protección de Datos.\nDurante a Sesión efectuarase unha análise da Lei Orgánica de Protección de Datos e garantía dos dereitos dixitais (LOPDGDD), e abordaranse aspectos relacionados coa responsabilidade activa, os Delegados de Protección de Datos (DPD), os responsables e encargados de tratamento ou a xestión do risco tecnolóxico, entre outros.\nDurante o evento entregaranse os Premios Protección de Datos 2018 , que este ano alcanzan a súa 22ª edición. Estes galardóns recoñecen os traballos que promoven en maior medida as boas prácticas, a difusión e a investigación deste dereito fundamental.\nA Sesión está dirixida a representantes de institucións, empresarios, profesionais da protección de datos e cidadáns interesados na materia.\nAs presentacións e foros realizados no Auditorio poderán seguirse en directo en streaming a través da web da Axencia .


Detencións por delitos\nSobre as 6:30 horas do día 9 de maio, efectivos da Unidade Territorial de Policía de Barrio da Policía Local de Lugo, son comisionados pola Sala do 092 para que acudan a un inmoble da Ronda das Fontiñas xa que, segundo denuncian os veciños, hai ruídos e berros que proveñen dunha vivenda. Os axentes observan, fronte ao edificio, un home que porta nunha man un coitelo e na outra unha botella de cristal, o cal está a tentar agredir con ambos obxectos a outro home que tiña a súa camiseta envolta no brazo para defenderse da agresión. Os policías ordenan ao agresor que arroxe a arma e a botella, facendo caso omiso, polo que é inmediatamente desarmado coa utilización da defensa regulamentaria, sendo reducido e esposado.\nO outro home que se achaba co torso espido manifestou aos axentes que ten problemas co agora detido, que hoxe estiveron de festa nunha vivenda dese edificio e que comezaron a discutir e pelexarse no piso e que a discusión continuou na rúa, onde o detido sacou un coitelo de 17 cm de folla que collera da vivenda e tentou cravarllo, á vez que o ameazaba de morte.\nO detido, de 37 anos de idade, foi trasladado a dependencias policiais onde se instrúen dilixencias por estes feitos, conducindo ao agredido, de 31 anos, que presentaba feridas que non revestían gravidade, a un centro médico para a súa atención facultativa, identificándose tamén a varias testemuñas destes feitos. A rápida e extraordinaria intervención dos axentes da Policía Local de Lugo que lograron desarmar ao home, con grave risco para a súa integridade física, evitou que se produciran lesións moi graves.\nSobre as 17:15 horas do día 9 de maio, efectivos da Unidade Territorial de Policía de Barrio da Policía Local de Lugo, son informados pola Sala do 092 de que en Camiño Real acabábase de producir un intento de roubo a unha muller, indicando a vestimenta do autor deste delito. No lugar áchase unha ambulancia do 061 e unha dotación do 091 que atenden á vítima, unha señora de 80 anos, que manifesta que momentos antes un home tentáralle arrebatar o bolso mediante o sistema do “TIRÓN”, resistíndose e tirándoa ao chan, pero fuxindo do lugar sen conseguir roubarlle o bolso, indicando as características físicas e a vestimenta desta persoa.\nPor tal motivo a patrulla de Policía Local realiza unha batida pola zona, achando a este home, de 58 anos de idade, sentado nun banco na rúa Lamas de Prado confluencia coa rúa Quiroga, polo que proceden á súa detención, despois de recoñecer que fora o autor do delito de intento de roubo con violencia, recoñecéndoo tamén a vítima, sendo trasladado a dependencias policiais onde se instrúen dilixencias para o Xulgado de Garda.


Compartir unha impresora conectada a un equipo - Didactalia: material educativo\nobxectivos didácticos: Xerais: Coñecer os compoñentes que entran en xogo na xestión de recursos de impresión nunha rede local. Específicos: Aplicar o procedemento necesario para compartir unha impresora nunha rede local baixo sistemas operativos Windows e Linux. Acceder aos parámetros de configuración de impresoras. Asignar á impresora o nome que cumpra os requisitos do sistema operativo de maneira que os usuarios poidan imprimir en rede.\nPalabras clave: rede local Impresora compartir impresora configurar dispositivo controlador de impresora\nURL repositorio: /repositorio/06042010/84/es-an_2010040642_9115620\nMapa Conceptual sobre Compartir unha impresora conectada a un equipo


O delegado da Xunta na Arxentina recibe ao novo buque pesqueiro da firma Iberconsa no porto de Bos Aires audio\nO delegado da Xunta en Arxentina e Uruguai, Alejandro López Dobarro, deu a benvida aos estaleiros Tandanor do novo tangonero da pesqueira galega Iberconsa que vén a sumarse aos outros 27 barcos cos que conta esta empresa para a pesca no litoral arxentino. Xunta ao delegado estiveron o xerente xeral de Operacións de Iberconsa Argentina, José Domínguez. e o capitán do buque Fernando Llaneza. O buque foi construído nos estaleiros Armon de Vigo, e... Máis información\nEmigración coñece un proxecto empresarial dun galego retornado de Hungría que proporciona solucións de alta tecnoloxía de iluminación para establecementos comerciais audio\nAntonio Rodríguez Miranda destacou o apoio da administración autonómica a este tipo de iniciativas que favorecen o retorno, a posta en marcha de novos negocios e a creación de emprego. A nova liña de axudas para emprendedoras e emprendedores retornados da Secretaría Xeral da Emigración continúa aberta e conta cun orzamento de 800.000 euros. O secretario xeral da Emigración, Antonio Rodríguez Miranda, recibiu hoxe a un profesional emprendedor... Máis información


Atopan por primeira vez en China unha ‘venus’ prehistórica – Asociación Informática Amigus\n“Un grupo de arqueólogos chineses atoparon na rexión de Ningxia, no noroeste de China, un grabado escultórico dunha muller moi similar ás ‘venus’ e ‘diosas da fecundidade’ que ata agora non se coñecían en Asia.\nA obra, que representa a unha muller embarazada, foi descuberta nuns acantilados da localidade de Zhongwei, na ribeira do rio Marelo, e segundo os expertos pertence ó Paleolítico Superior (33.000-9.000 antes da nosa era).”…\n…”Aínda que na zona se descubriron nos derradeiros anos máis de 10.000 esculturas e releves prehistóricos, o recentemente atopado é un dos máis destacados, pois o seu estilo lembra ás ‘venus’ esculpidas e taladas en Europa Central nesa mesma época.\nEstas figuras, que teñen como expoñente máis famoso a Venus de Willendorf (Austria), representan a mulleres de senos e cadeiras esaxeradamente grandes, que segundo os expertos eran obxectos máxico-relixiosos para propicia-la fecundidade das mulleres dunha tribu.\nA ‘venus’ atopada na China, a semellanza das europeas, está espida e presenta unha figura abombada de ventre e seos desproporcionados, pernas pechadas e unha cabeza sen rostro.\nO arqueólogo Zhou Xinhua, un dos responsables do achádego, destacou que é a primeira vez que se atopa en China unha imaxe deste tipo, e que na zona ata o de agora só se atoparan releves representando a natureza, animais domésticos e persoas realizando tarefas da vida cotidiá.\nA cuenca do río Marelo, no norte da China, é o lugar onde se orixinou a civilización chinesa, aínda que tamén hai outras importantes culturas prehistóricas.”


O pasado sábado, 5 de decembro, o Concello de Tui fixo entrega ao Instituto dos “Irmáns Maristas” ao cumprirense os cen anos da presenza deste instituto na nosa cidade da medalla de ouro do Concello nun acto institucional. Aproveitamos esta circunstancia para rememorar brevemente o itinerio percorrido por estes relixiosos na súa xa centenaria estadia na nosa cidade.\nA Congregación dos Irmáns Maristas foi fundada en Francia en 1817 polo presbítero Marcelino de Champagnat (1789-1840), canonizado no ano 1999, coa finalidade de dedicarse á alfabetización e a educación de mozos e nenos das áreas rurais. A experiencia do propio Champagnat no ensino rural, na Francia post-revolucionara, con profesores incompetentes, onde a violencia física estaba xeralizada (él memos deixo a escola logo do castigo dun dos seus compañeiros) e que promovia o laicismo, levouno a fundar en 1818 unha escola no seu pobo natal que foi xérmolo da orde dos Maristas, integrada exclusivamente por laicos que acadou o recoñecemento oficial do Papa Pio IX en 1863.\nAínda que xa tiñan iniciado a súa expansión moito antes (xa en 1836 parten os primeiros misioneiros maristas cara Oceania) os Maristas chegan a España en 1886 instalándose na cidade de Girona, abrindo unha escola no anos seguinte, e comezan a súa expansión por España, ao inicio por Cataluña, pero axiña noutras zonas da Península. A sua primeira fundación en Galicia foi na cidade de Lugo, onde chegan reclamados polo bispo Benito Murúa, creando unha escola gratuita para nenos pobres, ao ano seguinte chegan a Ourense chamados polo seu bispo, Eustaquio Ilundain, instalándose no mesmo ano en O Carballiño e Ribadavia, que daquela aínda formaba parte da diocese de Tui.\nContan as crónicas que na cidade lucense contectan co daquel coengo da Catedral de Lugo, o tudense Manuel Lago González –que logo sería bispo de Osma e Tui e arcebispo de Compostela, amáis de egrexio cultivador das nosas letras- quen os encamiña cara Tui na súa procura dun lugar onde instalar unha casa de formación para os seus aspirantes. Tui tiña amáis un valor engadido, a súa proximidade con Portugal e consecuentemente facilitaría a aprendizaxe do idioma portugués para os novos Maristas, pois unha porcentaxe deles partiría ás terras do Brasil, onde xa traballaban os irmáns procedentes da “provincia” de Aubenas (Francia) de cuxo núcleo procedian tamén os que tiñan chegado ata Tui.\nEra bispo de Tui naquela altura, 1909, Valeriano Menéndez Conde que ocupaba a cadeira episcopal dende 1894. Dúas actitudes caracterizan o seu episcopado e son de interese para o noso relato. Menéndez Conde chegou a Tui co obxectivo de reconducir a actividade política do catolicismo tudense, apostando por unha convivencia co reximen liberal sen renunciar á defensa dos intereses da Igrexa. Esta actitude bate frontalemente co integrismo que ata daquela inspiraba a actuación dos principais dirixentes católicos tudenses. Este enfrentamento está na orixe da marcha, or exemplo de Lago González, a Lugo en 1896 pois Lago era naqueles anos un dos principal voceiros deste sector (actitudes políticas en Lago que logo se encamiñarian cara unha visión galeguista, pola que é hoxe coñecido). Aventuramos entón que as “cartas de presentación” de Lago a Menéndez Conde non eran especialmente efectivas e poden ser algunha das razóns que expliquen as primeiras dificultades dos Maristas diante do bispo tudense.\nPor outra banda, no episcopado de Menéndez Conde constatamos a chegada á nosa cidade de novas ordenes e institucións católicas xurdidas na segunda métade do século XIX como resposta ás novas necesidades sociais. En 1908, gracias á doazón dun tudense residente en América se instalan en Tui ás “Fillas da Caridade” de San Vicente de Paul (as que coñecemos popularmente como “da Milagrosa”) que abren a popular “Cociña económica” e no ano seguinte o colexio “La Milagrosa”. A expulsión das ordenes relixiosas de Portugal, logo da proclamación da República en 1910, provoca a instalación en Tui de novas congregacións: as Franciscanas Hospitaleiras da Inmaculada Concepción ou as Relixiosas de Santa Dorotea, aínda manteñen a súa presenza na nosa cidade.\nNeste contexto temos de contextualizar a chegada dos Maristas as terras tudenses, que o 22 de xaneiro de 1909 acadan do bispo Menéndez Conde o decreto de autorizacion. Neste primeiro intre chegan a Tui tres maristas franceses: Richard Guiffon, Robustien e Louis Maxence que residiran nun primeiro momento no hosta “Generosas”, aínda actualmente en funcionamento.\nAtopan axiña un terreo idóneo para os seus obxectivos de crear un seminario da congregación: a finca chamada “Pousa das Costiñas” no barrio da Lagoa na parroquia de Pazos de Reis, pero inmediata á cidade de Tui, que conservaba un pazo e terras de cultivo (viñas, centeo e millo). O propietario era un tal Don Salustiano, que logo de facer fortuna en terras mexicanas residía en Tui. O seu albacea, Camilo Cela, tasou a propiedade en 20.000 pesetas. Aquela primeira propiedade foi ampliándose con outras fincas lindantes, ata a acadar as actuais sete hectáreas. Os irmáns Maristas pasaron a residir neste inmoble o 14 de maio de 1909.\nE dende aquela data ata 1995 este edificio acolleu o seminario desta institución, nas diversasa etapas de formación e discernimento vocacional, polo que pasaron milleiros de mozos do Norte de España. Cabe lembrar como ao abeiro deste centro de formación funcionaron un internado, entre 1933 e 1941, e posteriormente foi establecida a “Escola de Maxisterio Luis Vives” entre os anos 1952 a 1963, formando un total de once promocións de mestres, con abondosa presenza de mozos tudenses. Este capítulo merecería unha atención axeitada pois, por exemplo, editaban os seus propios libros de formación. Agardamos voltar a este tema noutra oportunidade.\nPosteriomente entre 1982 e 1995 foi establecido o Colexio de BUP “Santa María” no que participaban os seminaristas dos Maristas e os do seminario menor “San Paio” da diocese tudense. Finalmente, ao rematar a dedicación deste inmoble como centro de formación dos aspirantes ao ingreso nos Fratres Maristae Scholarum (FMS) abriuse o actual Colexio “Santa María” no ano 1996\nXunto ao noviciado creado en 1909 crease unha pequena escola chamada “San José”, sita no número 26 da rúa San Telmo, que contaba o dia da sua apertura, 1 de setembro de 1912 con 80 alumnos e que perdurará moitos anos ofrecendo a formacion educativa aos rapaces tudenses.\nRematamos con tres notas breves: xa o Concello de Tui no ano 1961, baixo a presidencia de Ramón Peñarredonda, homenaxeara a esta Congregación ao titular co nome de “Irmáns Maristas” á rúa anteriormente denominada “El Pilar” e que da acceso á súa residencia na zona de A Lagoa.\nEn segundo lugar, a presenza maristas en Tui está tamén ligada á chegada, nas primeiras décadas do pasado século, de Maristas procedentes de Portugal que ao seren expulsados do país veciño estableceron na zona da Lagarteira o seu centro de formación. Moitos nos nosos lectores lembraran aquel maxestuosos edificio derruido por magoa por mor da construcción da Autovia.\nAo longo deste cen anos os Maristas se teñen implicado na vida tudense con numerosas actividades e realizacións nos campos da educación, da atención social, da dinamización xuvenil, da formación espiritual, etc. ou cedendo as súas instalación para numerosas actividades, poderiamos recordar as veladas teatrais ou as proxeccións cinematógraficas que se realizaban no seu salón de actos.\nSantiago 14 de diciembre de 2009, 20:35\nYo tuve la suerte de estudiary formarme como persona en ese Colegio "Santa María" entre los años 1986/89, sólo tengo palabras de agradecimiento hacia los Hermanos Maristas (Hno. Saturnino, Hno. Pepe González Hno. capelo y hacia los profesores, como Rosa Bugarín, vecina de Tui, Ana ferreiro Méndez, también de la zona, o el cura párroco de Guillarei, el inolvidable don José y a muchos de mis compañeros de promoción. Si duda, Tui y en general Galicia deben mucho a la Congregación de los Hermanos Maristas, una vez más mi agradecimiento haci ellos.


Galicia en transición enerxética – Observatorio Cidadán de Comunicación\nChegamos xa ao final do noso percorrido polas enerxías renovables en Galicia e para rematar o traballo queremos facer unha análise sobre as nosas experiencias e vivencias, tanto coas persoas que nos facilitaron axuda e información como coas organizacións coas que nos puxemos en contacto.\nO primeiro que temos claro é que cando comezamos a traballar sobre este obxectivo da Axenda 2030 estabamos un pouco asustados porque non pensabamos que houbera tanta xente implicada nesta transición enerxética, e sobre todo tanta xente afectada. O segundo é que en maior ou menor medida todos rematamos este traballo cun maior coñecemento do que está a pasar realmente coa industria enerxética e non o que nos pretenden amosar.\nEn Galicia a transición ecolóxica é benvida por un gran colectivo e realmente en moitos sectores estase a traballar por ela, o que non quita que seña un paso moi grande e que haxa que facelo con sentido e sen perder de vista a realidade na que nos atopamos. O único necesario é que os que teñen que apostar, aposten por estas novas fórmulas de obtención de enerxía e que aposten con garantías para os traballadores no sector, os verdadeiros afectados.\nEn Galicia a transición ecolóxica é benvida por un gran colectivo e realmente en moitos sectores estase a traballar por ela\nDurante o noso período de traballo, observamos que as grandes empresas (que contan co orzamento e a infraestrutura para poder transicionar de xeito máis efectivo) como Enel ou a súa filial en España, Endesa, evitou durante anos facer por conseguir unha transición paulatina antes de que fora demasiado tarde. Inevitablemente, ese momento chegou e a situación da central térmica das Pontes xa é ben coñecida. Neste caso, o contrapunto o coñecemos da man de técnicos de laboratorio da central, que, sen ter unha forza orzamentaria a ter en conta, están a traballar pola alternativa ao carbón que poda servir para facer que esas máis de 750 familias retornen a ter un sustento canto antes.\nTraballadores de Endesa en As Pontes reclaman solucións\nChamounos a atención que, agora que a transición debe ser un feito por motivos tanto climáticos como gubernamentais, esas empresas que deixaron tanto tempo á transición alonxada das súas pretensións son agora as que máis “interese” presentan por realizala canto antes, aínda que isto supoña un perxuízo aos seus traballadores. Por estes motivos, é preciso que, de plasmar estes proxectos, teñan en conta ao factor humano e lle garantan manter os seus postos de traballo, non como no caso da central das Pontes.\nÉ preciso que, de plasmar estes proxectos, teñan en conta o sector humano e lle garantan manter os seus postos de traballo\nOutro punto que tamén nos fixo reflexionar é a cantidade de instalacións de enerxías renovables existentes no rural galego, e que a maioría destes parques eólicos e placas solares, entre outros, está en mans de empresas de certo potencial económico. É de supoñer que se existen tantas instalacións nos pequenos concellos do país deberíase favorecer aos que alí habitan e dar todas as facilidades para que a enerxía producida no rural sexa asequible para os seus habitantes; senón, de autoconsumo. E é que, investigando sobre as enerxías renovables, descubrimos que o autoconsumo é algo crucial e que debería ir ligado a este tipo de enerxías, pois é a opción máis lóxica. O uso, por exemplo, de placas fotovoltaicas para autoconsumo ben podería substituír e eliminar o recibo da luz de cada mes, mais as grandes corporacións, que practicamente controlan a enerxía enteira do país, non están interesadas en perderen o seu poder económico; trátase dun freo que ten demasiado peso sobre a transición ecolóxica.\nO autoconsumo é algo crucial e que debería ir ligado a este tipo de enerxía, pois é a opción mais lóxica\nEn definitiva, en Galicia e no resto de España, as enerxías verdes están a cobrar protagonismo de maneira progresiva dada a emerxencia climática; unha emerxencia que tomou un descanso nestes últimos dous meses, paradóxicamente por mor doutra emerxencia: a sanitaria. A natureza foi quizais a única que saleu ben parada desta situación que freou o cambio climático. Isto é algo que non podemos deixar de ter presente a partir de agora, xa que volvemos a arrancar a actividade económica e os millóns de coches que estiveron metidos no garaxe por sesenta días volverán contaminar unha atmosfera que ansía a pronta evolución da transición enerxética cara un futuro máis verde.\nCarmen Novo Castiñeiras 25 Maio, 2020 5 Xuño, 2020\nAnterior Previous post: A enerxía mareomotriz, próximo obxectivo nas costas galegas\nSeguinte Next post: Seguir traballando a pesar da pandemia


Historia Local de Ortoño e a Maía: Un antigo lugar: Ribas de mar.\nUn antigo lugar: Ribas de mar.\nXa en algunha ocasión falouse de este lugar tan enigmático, do que non se dou topado a súa ubicación.\nComo outros nomes de lugares este indica cercanía. Así os topónimos coma Ribadulla, Ribadumia, Ribadeo, Ribasar, falan dun lugar achegado o cauce de un río. No caso de Ribas de mar, dísenos que estamos ó carón de algo tan xenérico e pouco especifico coma o mar. E sen embargo, non se atopan por ningún lugar da costa ningún topónimo coma este.\nDel tiñamos novas polo xa sabido libro primeiro da cofradía de San Antonio e San Roque, que fora fundada ala polo ano de 1696. Daquela aparecen os primeiros cofrades agrupados polos lugares da parroquia onde moraban. Descubríase que non aparecía ningún veciño de Castrigo nin do Instrumento, pero si o tal Ribas de Mar. Este dato fíxonos sospeitar que o Instrumento podía ser Ribas de Mar, xa que esta a carón do río Sar, ou sexa da auga.\nO Instrumento, desvelouse como un asentamento dentro do lugar de Lapido, que correspondía a unha concordia dos veciños do lugar plasmada por escrito, ou sexa nun instrumento.\nAquel acordo debeuse dar na segunda metade do século XVII. Pero parece ser que hai novas que falan de Ribas de Mar xa primeiros do XVI. Máis concretamente, descubríronse documentos que falan dun lugar con ese nome na veciña parroquia de Santa María dos Ánxeles. Fora de Ortoño ou dos Ánxeles, preguntámonos a que se lle podía chamar mar nestas dúas parroquias da Maía.\nMar propiamente non, pero un mar intermitente si. O curso do río Sar ó chegar a ponte da Condomiña, torce ó sur cara Padrón e ata adentrarse ben na parroquia de Bastavales, discorre por unhas agras completamente chans con unha mínima pendente. Cando chove moito o río tende a desbordarse e anegar as agras ocasionando o que na bisbarra se lle chaman as cheas. Deste xeito as agras quedan cheas de auga parecéndose a un mar, onde moitas especies de aves migratorias recalan no inverno. É posible que este sexa o mar de Ribas de Mar.\nDeste xeito o lugar dos Ánxeles que máis achegado esta, e que moitas veces sufre estas mesmas inundacións é o Rial. Poida que o Rial fose o interesante Ribas de Mar, pero aínda así queda a hipótese de que tivera outro emprazamento e co tempo se deshabitara e esquencera.


Localizan a un veciño de Carballo tras atropelar a unha persoa e darse á fuga - NH Diario\nInicio Estilo de vida Localizan a un veciño de Carballo tras atropelar a unha persoa e...\nLocalizan a un veciño de Carballo tras atropelar a unha persoa e darse á fuga\nUn veciño de Carballo de mediana idade foi localizado na madrugada deste luns logo de, presuntamente, atropelar a un viandante e darse á fuga sen prestarlle auxilio. Os feitos ocorreron na estrada DP-1902 que une Carballo con Razo, á altura da ponte sobre a autoestrada AG-55, en Oza. O turismo que lle precedía observou a manobra e informou as forzas da orde, quen cos datos recibidos localizaron ao presunto autor do atropelo no centro de Carballo, e que unha vez identificado deu positivo en consumo de alcol e drogas. A Garda Civil de Tráfico desprazada ao lugar dos feitos instruíu as correspondentes dilixencias. Ao momento tamén se desprazou unha ambulancia do 061 para atender ao ferido. Veciños do lugar de Oza afirman que ultimamente notaron un incremento da inseguridade viaria nesta estrada, debido en parte á alta velocidade á que circulan os vehículos nun tramo practicamente sen beiravía e limitado a 50 Km/h.\nArtigo anteriorBoqueixón verá mellorado o seu saneamento coa nova depuradora de Sergude\nArtigo seguinteA programación de verán arranca na Laracha co campus de fútbol


O Revenidas en conserva, o formato especial do festival vilaxoanés para esta edición, anuncia hoxe as súas actividades paralelas, que serán de balde, con inscrición previa necesaria e con aforo reducido. Neste mes de setembro, os escenarios Concello de Vilagarcía e Rías Baixas Fests acollerán os concertos de De Vacas + Cuernicornios (o xoves 10 a partir das 21h00) e Quico Cadaval + Monoulious DOP (o sábado 12 a partir das 13h00). O domingo 13 pola mañá terá lugar a habitual Gala de Circo Revenidas e, xa pola tarde, unha colaboración moi especial que se inicia nesta edición: a Gala Revenidas – Festivala, que o festival organiza xunto ao Soño de Lilith. Esta colaboración entre Festivala e as Revenidas nace para reivindicar ás nais, ás avoas, ás mulleres que, en definitiva, foron e son conscientes de que o porvir se sustenta no coidado do próximo, e tamén para reclamar o seu saneamento, a protección do noso, a relación sustentable co medio, e a comunidade como fórmulas para construír futuro. Formarán parte desta Gala Revenidas – Festivala Lupe Blanco, Alba María, Suricar, Rebeca Santos e Aldaolado.\nAgás o concerto de De Vacas, que terá un aforo de 500 persoas, a organización porá 250 localidades dispoñibles para o público en cada unha das demais actividades. Quen estea interesado ou interesada en asistir xa pode reservar a súa praza de balde en www.revenidas.com. O Revenidas, deste xeito, conserva a súa esencia -sempre poñendo o foco nos artistas do país- para celebrar un evento reducido, tomando as medidas de seguridade necesarias e a prol dunha #culturasegura.\nAlén disto, o Revenidas en conserva xa presentou nas pasadas semanas o cartel dos seus concertos de pago, que estará formado pola incombustible Sés e o folk e blues/rock de Zeltia Irevire o venres 11, para dar paso á cumbia adictiva de Ortiga e ás letras comprometidas de Dakidarría en acústico o sábado 12. As entradas para estes concertos xa están á venda en www.revenidas.com a un prezo de 15 € o abono e 10 € a entrada de día.\nEsta edición do festival pode levarse a cabo grazas a público, artistas e persoal traballador, pero tamén grazas ao apoio de varias institucións (Concello de Vilagarcía, a Deputación de Pontevedra, Turismo Rías Baixas a través da súa marca Rías Baixas Fest, a Xunta de Galicia, Xacobeo 21 e Agadic a través da súa marca Fest Galicia,) e patrocinadores privados (Deleite, Mahou, Gadis, Martin Códax, Thunderbich, Torre de Núñez).


Avanza a querela contra Baltar Pumar\nMáis de 30 das persoas contratadas tomaron parte como comisarias no congreso provincial do cal saíu eleito o seu fillo, José Manuel Baltar. O ex-barón popular prestará declaración a finais de xaneiro.\nRedacción 10:43 do 9 de xaneiro de 2013\n[email protected], [email protected], sobriñ@s, pais, nais... Así até máis de cen familiares de militantes do Partido Popular de Ourense compoñen a listaxe de contratos que o ex-presidente da Deputación de Ourense, José Luís Baltar, tería contratado de maneira irregular. As loitas de poder no seo do Partido Popular, estarían no centro destas contratacións, cuxo obxecto semella ter sido, garantir a vitoria do seu fillo no congreso provincial, en troca da persoa que contaba co apoio do líder [email protected] populares de Galiza, Alberto Núñez Feijóo.\nNeste senso, o xuíz instrutor do caso, Leonardo Álvarez, asegura no auto publicado que existen "indicios de ilegalidade" nas contratacións desenvolvidas polo ex-barón "pre-valéndose a súa condición de presidente". Isto convérteo até o de agora no único imputado por un suposto delito de prevaricación, e nunha das persoas que prestarán declaración a finais de xaneiro --xunto con 9 testemuñas.\nNo Partido Popular de Ourense, protexen o ex-presidente provincial e solicitan a "presunción de inocencia" de Baltar. Na dirección nacional do partido, o seu secretario de organización, Alfonso Rueda, pediu "respecto" para o procedemento xudicial. Porén, os grupos da oposición aplauden o inicio das investigacións e que o Xulgado de Instrución de Ourense decidise, finalmente, admitir a trámite a querela presentada pola fiscalía. No entanto, exixen --ademais das debidas demisións-- que a xustiza continúe avanzando, pois aseguran, "esta é tan só a punta do iceberg".\npolítica galiza baltar querela avanza pumar


Non acontece o mesmo en Europa nin nos Estados Unidos, onde os sistemas para pagar polo móbil resultaron ata a data un fracaso polas súas cargas e pola súa complexidade. O feito de que interviñesen demasiados actores no pagamento -o usuario, o banco, o operador, a empresa que achega a plataforma, etc. – encarece o sistema. Ademais, como se trata dun abono a crédito cómpre compensar a alza dos cartos cun xuro que acababa pagando o usuario final. Isto fixo que sistemas como Mobipay apenas levantasen o voo en España, porque o simple acto de tomar un café na oficina e de pagalo co móbil implicaba un aparatoso proceso de mensaxes SMS con códigos secretos de ida e volta que xa o quixesen para si os axentes do CSID. Ademais, usar Mobipay era máis caro que usar a tarxeta de crédito.\nMáis doado ca un “smartphone”\nEn consecuencia, dende un móbil con acceso a Internet, o manexo das contas é inmediato. Canto máis se popularizan os “smartphones” -os móbiles con acceso web e sistema operativo complexo- máis se utilizan aplicacións móbiles para efectuar pagamentos e transferencias. O acceso é rápido e sen cargas extra que fagan que o pagamento sexa caro. Por outra banda, métodos como a aplicación PayPal para móbiles facilitan o pagamento e a transferencia.


A Feira Celta de Porto do Son superou todas as expectativas\nEnviada o 01/08/2011 na categor�a: Eventos\nO concerto de Rosa Cedr�n foi dos pratos fortes da edici�n deste ano\nA cuarta edici�n da Feira Celta de Porto do Son botou o peche de madrugada e cun p�blico que percorr�a as r�as do centro urbano visitando todos os postos e gozando dos espect�culos de animaci�n que en todo momento fac�an as delicias de grandes e pequenos. A concelleira de Cultura, Asunci�n Torres, estaba m�is que satisfeita, pois durante as tres xornadas foron miles as visitas que pasaron pola localidade, conseguindo un �xito �sen precedentes�.\nUn dos obxectivos que persegu�an os responsables da feira era atraer xente � vila. E esa premisa cumpriuse, segundo Torres. Os negocios de hostaler�a estaban encantados, pois segundo apuntou a representante do Concello, �foi ou mellor ano para eles, pois ata ou de agora non houbera tanta xente nesta celebraci�n�.\nPero para conseguir este obxectivo, �tivemos que traballar moito�, dixo Asunci�n Torres, pois nesta edici�n envorc�ronse na promoci�n da feira, contando ademais coa colaboraci�n dos veci�os que non escatimaron esforzos para que todo sa�se perfecto.\nEspect�culos de todo tipo\nO programa tam�n foi moi importante porque, �procuramos que houbese actividades a todas as horas para que a xente non se aburrira�, comentou. E � que os visitantes tiveron � s�a disposici�n talleres para nenos, pasacalles, espect�culos de todo tipo, grupos de m�sica itinerantes e animaci�n, moita animaci�n.\nAs r�as do centro urbano acolleron a preto de noventa postos de todo tipo. Desde artesan�a pasando por suxestivas e deliciosos puntos de venda de comida. Os veci�os tam�n exhibiron os seus produtos en catorce expositores.\nA ambientaci�n das r�as e do p�blico foi outra das notas m�is destacadas, segundo apuntou a concelleira. E � que nesta ocasi�n, o n�mero de veci�os ataviados con traxes da �poca aumentou de forma considerable con respecto a outras edici�ns, o que significa que os sonenses se est�n implicando cada vez m�is con esta celebraci�n, segundo dixo Asunci�n Torres.\nO prato forte da edici�n deste ano foi sen d�bida, a actuaci�n da artista galega Rosa Cedr�n na noite do s�bado, nos xard�ns portuarios. E � que ofreceu un espect�culo visual e sonoro de gran calidade, que encandeou ao numeroso p�blico asistente. Ademais, o seu repertorio integrouse de forma excepcional no contesto da feira. Todo un luxo vivido en Porto do Son.\n2� Feira 1912!!! 101 anos atr�s...


ADEGA celebra o Día Mundial dos Océanos cunha limpeza de praias – Federación Ecoloxista Galega\nADEGA celebra o Día Mundial dos Océanos cunha limpeza de praias\nUn ano máis ADEGA organizou unha limpeza de praias para celebrar o Día Mundial dos Oceános, hoxe. Por mor da Covid-19, desta volta, a limpeza foi realizada por parte da equipa de Educación Ambiental de ADEGA, pois ata o momento non se poden realizar actividades de voluntariado masivas nos espazos naturais. Neste Día Mundial dos Océanos, ADEGA recolleu refugallos atopados nos areais de Cabío e da Corna, da Pobra do Caramiñal. Como todos os anos, o obxectivo desta xornada e desta actividade foi o de eliminar parte dos residuos que están nas praias así como facer unha chamada de atención sobre o lixo que acaba nos nosos areais e ecosistemas mariños.\nCausas e consecuencias do lixo mariño\nAs principais causas desta problemática ambiental son a insustentabilidade dos modelos de consumo e produción da nosa sociedade, as malas estratexias na xestión dos residuos e a falta de sensibilización da poboación. Todo iso fai que cada ano rematen nos océanos 10 millóns de toneladas de lixo.\nEste ano observamos que moito do lixo que chega ás nosas costas son máscaras e luvas que durante a crise sanitaria nos vemos obrigadas a utilizar diariamente e cuxo uso aumentou exponencialmente nos últimos meses. Moitas destas luvas e máscaras acaban ciscadas na contorna e fóra dos circuítos adecuados de tratamento, ao non ser depositados nos colectores correspondentes. Desde ADEGA cústanos entender como, a sabendas dos riscos que comporta unha mala xestión destes residuos, sigan dándose este tipo de accións irresponsables, non xeneralizadas, pero preocupantes. Así pois, a problemática da contaminación mariña acada, se cabe, maior intensidade nestes tempos.\nOs residuos que acaban nos mares e océanos teñen graves consecuencias para a os ecosistemas mariños, pois máis de 1.000.000 de aves mariñas e 100.000 mamíferos e tartarugas morren cada ano enredados ou por inxesta do lixo mariño. E poden afectar de forma directa á saúde humana, xa que moitos destes refugallos conteñen substancias tóxicas, bioacumulativas e persistentes, que entran na cadea alimentaria e chegan ás persoas.\nOutra das consecuencias desta problemática ambiental é que xera grandes perdas económicas, ao facer diminuír as poboacións de pesca comercial, ao resultar degradantes de zonas destinadas ás para actividades recreativas e turísticas, ou ao requirir un enorme investimento para manter as praias en condicións ambientais e de uso óptimas.\nDende ADEGA agardamos que a crise sanitaria tamén contribúa a concienciar a sociedade sobre a gravidade da problemática do lixo mariño e da necesidade de reforzar a xestión ecolóxica dos nosos residuos e de reducir o consumo. Así mesmo, facermos un chamamento particular ás persoas para que depositen os refugallos de máscaras e luvas nos colectores correspondentes e que procuren o uso, preferiblemente, de máscaras reutilizables.\nArtigo anterior As Organizacións Ecoloxistas Galegas propoñen ás distintas formacións políticas 12 medidas de cambio cara á sustentabilidade\nArtigo seguinte Outro vertedoiro máis nas Somozas e 10.000 t de residuos do Prestige aínda sen tratar


Obradoiro de emprego que desenvolven de xeito conxunto os concellos de Miño e Paderne | Xornal Galicia Norte\nOs participantes nesta actividade mixta obteñen formación sobre instalación e mantemento de xardíns e zonas verdes\nA delegada territorial da Xunta na provincia, Belén do Campo, visitou aos 20 alumnos e alumnas que están a participar no obradoiro de emprego promovido conxuntamente polos concellos de Miño e Paderne. No encontro estivo acompañada polos alcaldes destes municipios, Jesús Veiga e César Longo, respectivamente, e pola xefa territorial de Traballo e Benestar, Pilar Caridad.\nSegundo explicou Do Campo, o Goberno galego, a través da Consellería de Traballo e Benestar, inviste 177.668 euros no desenvolvemento desta iniciativa mixta de formación e emprego dirixida a persoas desempregadas, que se especializarán en labores de instalación e mantemento de xardíns e zonas verdes. Destacou, ademais, que este tipo de proxectos teñen como obxectivo “dar aos participantes unha formación de calidade, ao tempo que un posto de traballo”. A formación laboral recibida enriquecerá o curriculum dos traballadores e traballadoras e polo tanto a súa empregabilidade.\nComo sucede con todos os obradoiros, esta actividade permitirá tamén desenvolver labores de interese para a comunidade. Todas as actividades están destinadas á posta en valor do parque público do pazo da Fundación Rita Ramos, de Miño, e ao axardinamento e mantemento dunha quincena de espazos públicos de Paderne, como son a praza de Insua, os parques da Pedreira, Areas, Souto, A Picota, Medín, San Mamede, O Telleiro ou a aula da ría, entre outros. A delegada territorial incidiu na clara intención de “colaboración da Xunta e institucións locais para que os obradoiros teñan continuidade na creación de postos de traballo no futuro”.\nNa actualidade, están en marcha un total de 53 obradoiros en toda Galicia, que contan cun investimento de 10,2 millóns de euros e que benefician a preto de 1.300 galegos. Á provincia da Coruña destínanse aproximadamente 2,8 millóns de euros para o desenvolvemento de 15 novos programas que benefician a 32 concellos e 315 alumnos e alumnas.\nnoviembre 14, 2014\tpor xornal norte\tComments are off 1263 visitasen Concellos, Miño, Paderne\nSiguiente: XI Mostra de Teatro Afeccionado de Lousame\nAnterior: A escritora e tradutora Berta Vías Mahou gana a XXVI edición do Premio de Narrativa Torrente Ballester da Deputación da Coruña\nMaría Vilas e Pablo Lijó, gañadores absolutos da XI Gala do Deporte de Riveira\nabril 18, 2016\tComments are off 520 visitas\nO Natural Sport Videlgi repite como mellor club A Gala do Deporte de Riveira alcanzou ...\noctubre 23, 2018\tComments are off 67 visitas\nUnha ducia de veciñas de Frades veñen de iniciar un curso de costura, no ...\nO XIII campionato municipal de pesca infantil do Concello de Frades duplica a súa participación\njulio 11, 2016\tComments are off 488 visitas\nA decimoterceira edición do Campionato Municipal de Pesca Infantil, organizado polo Concello de Frades, acadou ...


Novembro en negro na Galería Mulleres coa Nóbel da Paz Nadia Murab - Muxía - Que pasa na costa\nNovembro en negro na Galería Mulleres coa Nóbel da Paz Nadia Murab\nDende 2010 leva Viki Rivadulla recuperando a historia en clave feminina. Son xa case un cento de mulleres que levan pasado pola Galería Mulleres, esa proposta da Biblioteca Municipal muxiá para visibilizar unha cousa tan obvia como necesariamente reseñable, o enorme papel das mulleres na nosa sociedade.\nHoxe Viki viaxa ata Irak, de onde é Nadia Murad, activista iezidí polos dereitos humanos, que despois de recibir o Premio Sajarov dos dereitos humanos en 2016 xa é Nobel da Paz 2018 polo traballo a prol da eliminación da violencia sexual contra as mulleres.\nEmbaixadora de Boa Vontade das Nacións Unidas para os superviventes da trata de persoas, cargo que non existía con anterioridade e foi creado para ela e a traxedia da que é voceira. No seu último ano de instituto, no verán de 2014, Estado Islámico irrompe na aldea iezidí de Kocho e Nadia é secuestrada para ser convertida en escrava sexual. Foi violada, escravizada e torturada. A nai de Nadia ,con outras oitenta mulleres , foi executada e soterrada nunha fosa común. Seis dos seus irmáns foron asasinados nunha brutal matanza.\nNadia negouse a ser silenciada. Unha noite conseguiu escapar do seu cativerio. Chega a casa dunha familia musulmá que a axuda a ir ata un campo de refuxiados de Kurdistán. E aí comeza a súa historia como defensora dos dereitos humanos, defensora das mulleres e voz das escravas sexuais que aínda están na situación pola que ela pasou, das persoas refuxiadas e das vítimas do xenocidio do pobo iezidí.\nMilleiros de nenas e mozas aínda están retidas por EI. Nadia levou esta traxedia ata Nacións Unidas e outra muller, Amal Clooney, é a súa avogada para conseguir que os membros de Estado Islámico sexan xulgados polos seus crimes. O seu testemuño foi vital para que o Consello de Seguridade da ONU acordara unha resolución histórica co fin de abrir unha investigación internacional contra os crimes perpetrados polo Estado Islámico en Iraq e reunir probas que puideran ser usadas en procesos xudiciais.\nXunto con ela tamén foi premiado co Nobel da Paz 2018 o doutor Denis Mukwege dedicado a reparar os corpos das mulleres das feridas e mutilacións dunhas agresións sistematizadas coma arma de guerra.\nNovo incendio nun alpendre con animais, en Muxía


UUAA ANUNCIA MOBILIZACIÓNS NA COMARCA DE VIANA DO BOLO\nAs producións de centeo, prado, castaña, colmeas quedaron arrasadas\nViana do Bolo, 12 de Maio de 2017 – Unións Agrarias fai un chamamento a tódolos produtores da comarca de Viana do Bolo para que se sumen a tractorada que terá lugar o vindeiro venres 19 de maio para denunciar o grave abandono que sufre as explotacións da zona. A conxuncións de xeadas, seca e pedrazo fixo que sectores como o do centeo, prado, castaña, colmeas se quedaran sen colleita en amplas zonas dos concellos de Viana, Vilariño, O Bolo, A Veiga, A Mezquita, A Gudiña. A marcha con tractores terá lugar estrada comarcal OU-533 nun dobre sentido xa que sairá de xeito simultáneo de A Gudiña cara Viana e viceversa.\nO sindicato non considera xusto nin sensato entregar as entidades bancarias a potestade de decidir que explotacións sobreviven e cales se quedan no camiño ao non poder acceder a un crédito por ser insolventes xa que non ten colleita na que ampararase. Resulta un contrasentido que tendo a maior parte dos produtores con perdas do 100% se habiliten so solucións ás que non van a poder acceder.\nUnións Agrarias insiste en que so a través dos mecanismos previstos nas axudas directas se pode paliar minimamente as graves consecuencias económicas que se viven miles de familias na comarca. Medidas completamente legais posto que se teñen aplicados a outros sectores e tamén aos viticultores de Ribeira Sacra con perdas polo pedrazo en 2016. Neste sentido sorprende que na lexislatura cualificada polo presidente da Xunta como a do rural polo especial interese que se lle ía prestar, na crise se esquezan os compromisos e se dean as costas a viabilidade dos miles de postos de traballo que están en xogo neste momento no sector vitivinícola de Galicia.\nDesde o sindicato pídeselle sensibilidade ao presidente da Xunta para que non lle vire as costas aos produtores e traballadores da comarca nun momento no que está en grave risco o seu modo de vida. Sería unha ironía triste que na lexislatura definida desde o Goberno galego como a do rural na que se ían investir 230 millóns de euros e poñer en marcha 5.000 emprego, ao final se converta na etapa na que botaron o peche centos de explotacións e adegas.\nFinalmente Unións Agrarias pon de manifesto a súa vontade de colaboración polo que non entende que representando a miles de produtores, non estea presente nas mesas de traballo de reformulación dos seguros agrarios ou na de propostas de solucións para o sector.\nVoceira: María Páez, responsable de UUAA en Viana Tel 646180 155


Pafos 1 - 0 CD Lugo: falta de pólvora na primeira derrota albivermella da pretemporada - LUGOSLAVIA\nPafos 1 – 0 CD Lugo: falta de pólvora na primeira derrota albivermella da pretemporada\npor Denís Iglesias 25 julio, 2021\nO CD Lugo encaixou a primeira derrota da pretemporada contra o Pafos chipriota, capaz de adiantarse nunha das primeiras xogadas grazas a un gol de Kévin Bérigaud. O conxunto albivermello dispuxo de opcións, sobre todo na primeira parte, pero manifestouse, coma ven sendo habitual, inoperante nas finalizacións. O equipo de Rubén Albés perdeu a súa condición de equipo imbatido e continúa agardando reforzos que se adapten a un esquema cada vez máis definido, no que o técnico vigués leva reiterando dende o comezo da preparación para a temporada 2021 / 2022. Pafos 1 – 0 CD Lugo\nFoi este un encontro diferente en moitos sentidos, xa que os encontros do CD Lugo contra equipos de fora de España son unha rareza na súa historia. Segundo informaba Manuel Cordido, a escuadra luguesa mediuse ao Famalicão luso e ao Oporto na inauguración do alumeado do Anxo Carro. Outros seareiros albivermellos lembraban nas redes sociais lances contra o Gimnasia y Esgrima arxentino e o Chaves portugués. Con todo, partidos illados e que sempre aportan un concepto diferente.\nNo caso do Pafos, a razón da súa presenza en Vigo atopámola no seu Director Deportivo: Michel Salgado. Este puido sorrir co comezo do seu equipo, que se adiantou moi rápido no marcador, cando aínda non se cumpriran os dous minutos de xogo. Kévin Bérigaud, atacante do conxunto chipriota, aproveitou para peitear un centro de Willy Semedo, que non sentiu a presión de Campabadal e puxo unha asistencia gañadora. A defensa do CD Lugo quedou á expectativa nesta xogada ofensiva que acabou definido o partido.\nMichel Salgado, director deportivo do Pafos FC chipriota | Foto: EFE.\nA partir de aí, no primeiro acto, o Club Deportivo Lugo asumiu o protagonismo con balón cun once con máis hipotéticos titulares do que presentaría na segunda metade, dúas realidades que Rubén Albés está a diferenciar nos encontros desta pretemporada. Atrás formaron Diego Alende e Alberto Rodríguez. O santiagués tivo os seus primeiros minutos coa albivermella logo de confirmarse a súa segunda cesión por parte do Real Valladolid logo de renovar cos pucelanos ata 2023. O central canario xogou o seu terceiro partido co CD Lugo e, segundo avanzou Emilio González en Radio Galega, formalizará un contrato cos lugueses nas vindeiras horas.\nNos laterais desempeñáronse pola dereita Campabadal, que segue a figurar como o único goleador da pretemporada, e pola esquerda, de novo, Lebedenko como titular. Precisamente, nas botas do ucraíno naceron algunas das mellores ocasións do CD Lugo, como a que xerou ao pouco do gol recibido en contra que rematou cun remate na área pequena que Hugo Rama non puido definir. Sufriu máis o lateral tarraconense contra un Willy Semedo moi activo, que aproveitou os espazos para concentrar o perigo do Pafos nas súas botas. Puido anotar o segundo dos chipriotas aos dez minutos, pero non conseguiu enfiar un boa finalización logo dunha boa internada do goleador Berigaud.\nUn mesmo esquema repetido no Pafos 1 – 0 CD Lugo\nO CD Lugo construiu o xogo dende atrás, apostando de novo por Carlos Pita como xogador incrustado entre os dous centrais para iniciar as dinámicas ofensivas. Os pases do capitán cara os costados continúan sendo a mellor mostra de calidade deste equipo. Pita chegou a sacar dende a posición de Fran Vietes, titular na primeira metade, varios balóns ao que hai que unir a súa capacidade para colocar e corrixir as posicións dos centrais. A posesión foi para o equipo de Rubén Albés nos 45 minutos iniciais, nos que tratou o coiro paseniñamente, abrindo o xogo polas bandas e sacrificando o centro do campo, no que Manu Barreiro, referencia en ataque tivo que baixar case ata o medio para axudar na saída. Nos extremos, David Mayoral deixou cancha libre a Lebedenko e meteuse por dentro máis dunha vez para xerar superioridade mentres que Chris Ramos tentou varias veces facer a guerra pola súa conta, pero sen completar regates exitosos.\nO que non se pode discutir é a marcha posta que teñen os xogadores albivermellos, activos e comprometidos dende os primeros compases, incluso aqueles que debutan. Hai un sentimento común por tentar facer as cousas o mellor posible neste periodo previo para chegar en condicións óptimas ao comezo do campionato. Asimesmo, despréndese a sensación de que non serán moitos máis os reforzos que virán e, xa que logo, pode activarse a operación acople entre os que están.\nAnder Cantero fixo as maletas e xa é oficial o seu traspaso ao Eibar por unha cantidade sen determinar\nQuen xa fixo as maletas para abandonar o CD Lugo é Ander Cantero. O meta e figura clave nas últimas salvacións luguesas fichará polo Eibar nunha operación que está por ver canto deixa na caixa do conxunto amurallado, debido a que o Villarreal é posuidor dunha parte importante dos dereitos do meta navarro. O capítulo das ocasións da escuadra luguesa neste primeiro tempo completouse cun remate de cabeza de Alberto Rodríguez que se foi desviado logo dun córner botado por Hugo Rama; e cunha xogada protagonizada polo propio xogador de Sigüeiro, que se asociou con Campabadal para chegar ao bordo na área pequena, dende onde tentou sen éxito asistir a un Manu Barreiro que xa se relambía en boca de gol.\nO ansiado regreso de Gerard Valentín\nA gran nova da segunda metade chegou coa volta de Gerard Valentín, recuperado despois de padecer o Covid-19, doenza da que aínda non se recuperou Juan Antonio Ros, unha das fichades do CD Lugo neste mercado estival. O extremo volveu tan revolucionario coma sempre, buscándolle as cóxegas ao seu par e chegando a forzar un penalti que non foi asubiado ao pouco de reanudarse o xogo. O ‘20’ albivermello xa ten activo o xen competitivo que tan decisivo foi o curso pasado e esa é a mellor nova nesta pretemporada.\nBorja Domínguez prepárase para unha execución de falta xunto a Gerard Valentín.\nA figura de conductor do xogo neste segundo acto correu a cargo de Xavi Torres, quen ao igual que contra o Burgos e a Ponferradina exerceu o mesmo rol que Carlos Pita. Polo momento, as formulacións de Rubén Albés teñen sido as mesmas, so mudando de protagonistas. Nos segundos 45 minutos, o técnico vigués deulle minutos a canteiráns como Mateas Vesprini ou Luis Castro, este último a un bo nivel en todas as actuacións que está a completar ata o momento en pretemporada. En punta de ataque xogou un Carrillo que prácticamente non xerou perigo contra o marco rival. A ocasión de gol máis clara do CD Lugo na segunda metade tivoa Leandro Antonetti, quen deu cun defensor do Pafos que repeleu o seu disparo despois dunha asistencia de Valentín.\nTampouco tivo demasiado traballo Alberto Varo, quen logo da saída de Ander Cantero vai ter un papel protagonista. Onte xa exerceu de capitán e a política deste mercado estival do CD Lugo, caracterizada pola carestía de recursos, non parece que lle vaia abrir unha porta a outro gardamallas tendo como ten dous en nómina (Fran Vieites) e recursos no filial. Sería un erro máis na planificación luguesa, dependente desta posición e da de central nos últimos tempos. Sexa como for, independentemente da cantidade que ingrese -a repartir co Villarreal-, o conxunto albivermello vai perder moito máis que gañar con esta saída.\nPafos 1 – 0 CD Lugo: falta de pólvora na primeira derrota albivermella da pretemporada was last modified: julio 25th, 2021 by Denís Iglesias


Os Expedientes de Regulación Temporal de Emprego alcanzaron esta quinta feira, 26 de marzo, a cifra de 20.987. A Xunta habilitou un número de teléfono para resolver dúbidas.\nOs Expedientes de Regulación Temporal de Emprego (ERTE) presentados por empresas na Galiza alcanzan esta quinta feira, 26 de marzo, a cifra de 20.987 debido á crise do coronavirus, cun total de 112.284 traballadoras e traballadores afectados.\nEn comparación coas cifras de 24 horas antes, os expedientes de regulación e as persoas afectadas creceron arredor de 18% , segundo datos da Consellaría de Economía, Emprego e Industria.\nA Xunta ofrece datos por demarcacións provinciais. As comarcas do país que se encadrarían na división correspondente á Coruña rexistran 8.122 ERTE, con 37.566 traballadores afectados. As encadradas en Pontevedra, 6.970 expedientes e 44.973 empregados.\nNas comarcas correspondentes ás divisións de Lugo e de Ourense, as menos industrializadas do país, houbo 2.671 ERTE e 9.064 persoas afectadas, na primeira; e 2.585 expedientes e 10.059 persoas afectadas, na segunda.\nOs ERTE a nivel nacional son 618, con 10.622 persoas afectadas, mentres que os que se produciron a nivel estatal con afectación a traballadoras e traballadores do noso país foron 21, aínda que sen datos do número de empregados implicados.\nA Xunta habilitou unha liña de teléfono gratuíta para atender as consultas de empresas e perosas afectadas por un ERTE, co número 900 815 600. Funciona entre as 8.00 e as 18.00 horas, de segunda a sexta feiras.\nDenuncian unha ETT por suspensión de pagos e abandono de traballadoras e traballadores


O agasallo - acuática\n1 Grazas polo agasallo Ac, agardo que non fique c#blgtk08#hosca por ficar o seu ollo na miña xanela. ;-)\nComentario por Hermaco (03-07-2010 12:46)\n2 Falando de blogs e cousiñas destas, invítote a pasarte polo meu (aínda está en construción).\nNon pretende ser bo nin nada di#blgtk08#so, creo que nin tan sequera decente, pero de todas maneiras...escrito está, espero que sexa minimamente agradable.\nComentario por apoetaoculta (05-07-2010 13:06)\n3 Os meus parabéns, xa temos out#blgtk08#ra páxina poética que visitar.\nComentario por Acuática (05-07-2010 14:10)\n4 Moitas grazas polo agasallo!.Unha #blgtk08#aperta dende a nosa causa común.\nComentario por Galiza en loita (26-07-2010 01:23)


2020 - Página 16 de 16 - Concello de Valdoviño\nInicio / 2020 (Páxina 16)\nO Concello leva a cabo as obras de ampliación da zona de xogos do alumnado de Educación Infantil do CPI Atios\nO alcalde de Valdoviño, Alberto González, realizou esta semana unha visita ao CPI Atios acompañado dos concelleiros de Obras e Servizos, Alejandro García, Benito Vega e Germán Gómez, para supervisar a evolución das obras de ampliación da zona de xogos reservada ao alumnado de Educación Infantil.\nampliación, concello de valdoviño, CPI de Atios, educacion, infantil\nDe bancos e selfies\nbancos, cantils, ikea, miradoiro, natureza, selfies\nAs praias de Valdoviño contan dende esta semana co servizo de socorrismo. Un servizo no que o Concello fai un especial esforzo inversor, destinando unha partida que alcanza os 120.000 euros.\na frouxeira, Baleo, concello de valdoviño, O Río, Pantín, praias, socorrismo, socorrista\nO Concello de Valdoviño acordou no día de onte aprobar unha declaración institucional de condea ante a oleada de ataques vandálicos rexistrados nas últimas semanas en mobiliario urbano.\nconcello de valdoviño, mobiliario urbano, pleno, vandalismo\ncasa da cultura, covid19, semipresencial, voluntariado, voluntariado social


Anuncio de Industria e Comercio\nBases reguladoras e convocatoria específica de subvencións para fomentar e coadxuvar ao mantemento de emprego no pequeno e mediano comercio de Vigo e a formación dos seus traballadores/as, nunha situación de crise económica e de especial afección nas ventas e consumo ocasionada con motivo das obras na cidade.\nPRIMEIRA.- Situación determinada que é obxecto da subvención\nÉ obxecto das presentes bases e convocatoria fomentar e coadxuvar ao mantemento de emprego no pequeno e mediano comercio de Vigo e a formación dos seus traballadores/as, nunha situación de crise económica e de especial afección nas ventas e consumo ocasionada con motivo das obras na cidade.\nSEGUNDA.- Contía total, individual e crédito orzamentario\nA contía da presente convocatoria ascende a un total de 1.200.000 €, os cales serán financiados cos seguintes criterios:\nANO 2009: partida orzamentaria 6220.4700000 "Subvención o pequeno comercio" → 600.000 euros\nANO 2010: partida orzamentaria 6220.4700000 "Subvención o pequeno comercio"→ 600.000 euros\nCriterios de aplicación dos créditos desta convocatoria:\nANO 2009: ata un máximo de 2.800 euros por beneficiario durante o ano 2009.\nANO 2010: ata un máximo de 2.800 euros por beneficiario durante o ano 2010.\nTERCEIRA.- Prazo de presentación das solicitudes\nO prazo de presentación de solicitudes para esta convocatoria realizarase en dúas fases:\n1ª fase da convocatoria: para os beneficiarios de ata 2.800 euros no ano 2009. Vinte (20) días naturais a contar dende o día seguinte a publicación destas bases no BOP.\n2ª fase da convocatoria: para os beneficiarios de ata 2.800 euros no ano 2010. Do 18 de xaneiro ó 6 de febreiro, ambos inclusive.\nOs solicitantes das axudas consideradas nas presente bases presentarán as súas solicitudes a través do Rexistro Xeral Municipal ou por calquera dos procedementos establecidos no artigo 38.4 da Lei 30/1992 do 26 de novembro de réxime xurídico das administracións públicas e do procedemento administrativo común na súa redacción dada pola Lei 4/1999 do 13 de xaneiro.\nCUARTA.- Bases da convocatoria\nPublicadas no Boletín Oficial da Provincia de Pontevedra o mércores 4 de novembro de 2009, as bases se poderán consultar na páxina web do Concello de Vigo, www.hoxe.vigo.org, ou se poderán recoller as instancias na oficina de Información Xeral do Concello de Vigo.


Denuncian fraude na contratación dos dous presentadores do programa da TVG 'Foro Aberto' | Federación de Servizos\nDenuncian fraude na contratación dos dous presentadores do programa da TVG 'Foro Aberto'\nOs sindicatos CIG, UXT e USO denunciaron o pasado venres, perante a Inspección de Traballo de A Coruña, a Televisión de Galiza por fraude na contratación mercantil de Carlos Luís Rodríguez e Pablo Acción, presentadores do programa de debate 'Foro Aberto', que a canle pública emite nas noites dos luns aos xoves.\nSegundo expoñen na denuncia, a contratación destes presentadores encobre unha relación laboral de natureza ordinaria, que como tal debería prestarse por persoal laboral da TVG. A canle pública dispón de excelentes profesionais que poderían desempeñar as tarefas de presentación e moderación dos debates sobre cuestións de actualidade coas garantías profesionais e éticas que demanda a cidadanía galega.\nPrecisamente, con estas contratacións a TVG trata de eludir o vínculo realmente laboral, neste caso de empregado público, cuxa actividade debe perseguir a satisfacción dos intereses xerais dos cidadáns e fundamentarse en consideracións obxectivas orientadas cara á imparcialidade e o interese común, á marxe de calquera outro factor que exprese posicións persoais, familiares, corporativas, clientelares ou calquera outra que poida colidir co estes principios, conforme ao disposto no artigo 53 do Estatuto Básico do Empregado Público.\nSegundo recollen na denuncia, dáse a circunstancia de que o programa “Foro Aberto” estivo conducido na etapa inmediatamente anterior polo mesmo presentador, Carlos Luís Rodríguez, baixo a modalidade de contratación artística. Esta contratación, denunciada pola CIG en novembro de 2011, foi declarada en fraude de lei pola Inspección de Traballo, razón pola cal a Dirección da TVG optou por celebrar con este profesional un contrato mercantil para mantelo a calquera custo na presentación do programa.\nOs sindicatos denunciantes sosteñen que estamos ante supostos de contratación só aparentemente mercantil, que encobren xenuínas relacións laborais, con vulneración do artigo 1 do Estatuto dos Traballadores, e que incorren en infracción grave tipificada no artigo 7.2 da Lei sobre Infraccións e Sancións na Orde Social.\nAliás, o recurso por parte da TVG a este tipo de contratacións representa un gasto económico inxustificado en momentos de crise e de recortes que están afogando a canle pública, o emprego, os dereitos laborais dos seus traballadores e traballadoras e a calidade do servizo público de radiotelevisión de Galiza.\nIndican ademais que as cifras de audiencia do programa son pésimas, cun share no mes de abril do 0,4%. Audiencia que mesmo é inferior á da media da TVG2, que chega tan só ao 1%.


A Deputación promove a XXI Feira do Butelo na que se comercializarán 10 toneladas deste embutido - Noticias de Galicia\nA Deputación promove a XXI Feira do Butelo na que se comercializarán 10 toneladas deste embutido\nO Presidente da Deputación, Darío Campos Conde, xunto ao Deputado de Medio Ambiente e Alcalde da Fonsagrada, Argelio Fernández Queipo, presentou este xoves no Salón de Actos do Pazo de San Marcos a XXI Feira do Butelo, que se celebrará esta fin de semana na Fonsagrada. O Goberno da Deputación é a única administración que colabora co Concello da montaña lucense na organización deste evento gastronómico, cunha achega de 6.000 euros, para promover os produtos autóctonos e dinamizar a actividade e a economía do rural lugués.\nCampos Conde subliñou que “dende o Goberno da Deputación entendemos que a organización de citas gastronómicas como a Feira do Butelo é fundamental para dinamizar a actividade económica, social e cultural da nosa provincia. Este evento favorece a xeración de riqueza non só os días propios da feira, senón que estimula tamén o volume de vendas dos negocios locais e hostaleiros, neste caso da zona da Fonsagrada e da Comarca da Montaña”.\nO Presidente engadiu que “trátase dun evento consolidado, que xa o ano pasado bateu récords de participación. Deste xeito agardamos que esta fin de semana, asistan máis de 5.000 persoas, realizándose a venta de 10 toneladas de butelo, a un prezo que roldará entre os 9 e 10 euros o quilo, o que supón un volume de negocio próximo aos 100.000 euros”.\n65 expositores na feira\nNesta edición da Feira do Butelo reuniranse 65 expositores no recinto nos que, ademais de ofrecer o butelo, estarán dispoñibles outros derivados cárnicos, como embutido, carnes curadas ou produtos salgados. Poderanse atopar tamén nos stands outros alimentos, como pementos, doces, queixos e viño, este último concretamente das bodegas de Negueira de Muñiz. Ademais de produtos cárnicos e alimenticios, na feira haberá tamén postos de artesanía tradicionais, nas que traballan profesionais do coiro, minerais, cerámica, xoiaría ou vidro de distintos puntos de Galicia e da Península.\nDurante a feira tamén haberá actuacións musicais. Así, o grupo de música tradicional da Fonsagrada Antaruxas e Sorteiros e Illa Pancha amenizarán o evento con música en directo. Por outra banda, farase a entrega do galardón Butelo de Ouro, no Salón de Plenos do Concello, que este ano recibirá o ferreiro, Oliverio Álvarez López.\n1 de febreiro de 2018 | 16:45\t• Sen comentarios


A Santa Marta enmascarada | Radiofusion - A programación das Emisoras Municipais Galegas\n23 de Xullo, 2020 - 02:17 h. | Publicada por Radio Fene\nA programación arranca o venres 31 de xullo á mañá coa Feira de Santa Marta, unha feira extraordinaria que acollerá no Paseo da Madalena postos con diferentes produtos, e que permanecerá aberta ao público durante toda a fin de semana en horario de 11 a 21 horas. O mesmo venres 31, ás 22.30h, haberá sesión de cinema ao aire libre coa proxección do filme “Quen a ferro mata”, protagonizada por Luis Tosar. O domingo día 2, tamén ás 22.30h, proxectarase a cinta “Los Futbolísimos”, unha opción para todos os públicos. Por motivos de seguridade, en ambos casos é preciso reservar praza antes das 14 horas do xoves 30 de agosto chamando ao 981 495 959 (ext. 3).\nO sábado 1 de agosto, a partir das 17 horas, o Mago Romarís ofrecerá o espectáculo “Maxia á feira”, e xa coa caída do sol, ás 20h, será o momento da música cos Festicultores. Para o domingo 2 de agosto, data da tradicional romaría de Santa Marta, o Concello chama a recuperar a tradición dos xantares populares en familia e coas amizades ao longo do Piñeiral da Madalena, mantendo todas as medidas de seguridade en canto ao uso de máscaras, tamaño dos grupos e distancia interpersoal. A nota musical virá dada pola actuación do pasarrúas Latexo a partir das 15.30h.\nDesde o Concello de Cabanas animan á veciñanza e visitantes a participar e desfrutar dunhas festas de Santa Marta “adaptadas aos tempos do coronavirus”.


NADAL 2017: Museo Fortaleza San Paio de Narla / Rede Museística provincial de LUGO\n»Obradoiro: O día a día dun mundo medieval na actualidade\nTomando como referencia o calendario medieval tan esplendidamente plasmado nos muros pétreos da Colexiata de San Isidoro de León, preténdese que os nenos e nenas vaian elaborando cada mes do ano o seu calendario, introducindo unha letra capital miniada e facendo alusión a unha imaxe característica dese mes.\nDatas: 23 de decembro.\n»Obradoiro: Nova vida, novas bágoas\nTomando como fío condutor as Cantigas de berce ou arrolos, os nenos/as centraranse no berce exposto no museo e entenderán a luz a nova vida. Recitarán unha cantiga e realizarán un quebracabezas ou un debuxo dun berce.\nDatas: 30 de decembro.\n»Obradoiro: Habitando as casas das culturas do mundo\nIdentificar as diferentes vivendas do mundo para valorar as diferenzas esóxenas e endóxenas coas nosas vivendas autóctonas. E profundar no respecto cara outras culturas e intensificar lazos de unión coas mesmas.\nDatas: 3 de xaneiro de 2018.\n»Obradoiro: Os xoguetes da miña infancia: animais de froitos e sementes\nTraballando os contos a través do lume, falaremos da capoeira e dos capós, tan típicos na mesa do Nadal; o outono e a recolleita de froitos secos, e nós desenvolveremos unha actividade facendo con froitos secos un capón.\nDatas: 4 de xaneiro de 2018.